钦定古今图书集成/明伦汇编/氏族典/第283卷 > 《廖用贤尚友录》 > 黄万户
## 钦定古今图书集成/明伦汇编/氏族典/第283卷 > 《廖用贤尚友录》 > 黄万户

按《十国春秋》，后蜀黄万户，少为高唐观道士，学六丁
法于道士张君常，持一铁鞭，疗疾辄验。时戎州刺史
文思辂亦有幻术，能剪楮为鱼，投盆内如生。已而收
万户铁鞭归去，道由涪州，鞭忽亡归万户。高祖召入
宫，以诸皇子示之，万户乃指后主为太子，高祖大奇
之。万户又能投符，化铁而食。其它术皆类此。